Document ID: /roh_data/filtered/swiss_laws_in_ROHinterleaved.jsonl.gz/28866

This text was translated from IT into Rumantsch Grischun.

La cronaca di avvenimenti di grande importanza sociale dev’essere liberamente accessibile alla maggior parte del pubblico. Il DATEC tiene una lista degli avvenimenti nazionali e internazionali di grande importanza sociale e l’aggiorna periodicamente. Le liste compilate dagli Stati membri della Convenzione europea del 5 maggio 1989 sulla televisione transfrontaliera sono vincolanti per le emittenti di programmi televisivi svizzeri per quanto concerne il libero accesso nello Stato interessato. RS 0.784.405

Il rapportar davart eveniments d’ina impurtanza considerabla per la societad sto vegnir rendì libramain accessibel per ina part essenziala da la generalitad. Il DATEC maina ed actualisescha regularmain ina glista d’eveniments naziunals ed internaziunals d’ina impurtanza considerabla per la societad. Las glistas che vegnan manadas dals stadis contractants da la Convenziun europeica dals 5 da matg 1989 davart la televisiun transcunfinala èn impegnativas per ils emetturs da programs da televisiun svizzers en il stadi respectiv. SR 0.784.405